ভাৰতীয় কফি ব'ৰ্ডৰ সহযোগত ৪৩ আছাম ৰাইফলছে অসমৰ ডিমা হাছাও জিলাৰ হাফলঙস্থিত চৰকাৰী বাগানত আজি কফি গছপুলি ৰোপণ কৰি এক প্ৰশংসনীয় কাৰ্যসূচী ৰূপায়ন কৰে।
হাফলঙৰ আছাম ৰাইফলছ পাব্লিক স্কুলৰ ৫০ গৰাকী ছাত্ৰ-ছাত্ৰীৰ লগতে ৫০ জনৰো অধিক সৈনিকে হাফলঙত অনুষ্ঠিত এই কফি গছপুলি ৰোপণ কাৰ্যসূচীত উপস্থিত থাকে।
উল্লেখযোগ্য যে ৪৩ আছাম ৰাইফলছে ভাৰতীয় কফি ব'ৰ্ডৰ সহযোগত অসমৰ ডিমা হাছাও জিলাৰ হাফলঙত কফি গছপুলি ৰোপণৰ ওপৰত এটা প্ৰশিক্ষণ শিবিৰ আৰু কৰ্মশালাৰ আয়োজন কৰিছিল। আৰু এই কৰ্মশালাৰ শেষ কাৰ্যসূচী হিচাপে আজি কফি গছপুলি ৰোপণ কৰা হয়।
স্কুলীয়া ছাত্ৰ-ছাত্ৰীৰ লগতে আছাম ৰাইফলছৰ সৈনিকৰ দলটোৱে কফি ৰোপণ কাৰ্যসূচীত সম্পূৰ্ণ উৎসাহেৰে অংশগ্ৰহণ কৰি ২০০ জোপা কফি গছপুলি ৰোপণ কৰে।
৭২ সংখ্যক স্বাধীনতা দিৱস উদযাপনৰ উদ্দেশ্য আগত ৰাখিয়েই এইদৰে ৪৩ আছাম ৰাইফলছে এনেধৰণৰ প্ৰশংসনীয় পদক্ষেপ গ্ৰহণ কৰা পৰিলক্ষিত হৈছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
